Helsinkiläismies varasti voileivän Vantaalta

Riikka Jokinen

Itä-Uudenmaan poliisi sai selvitettäväkseen torstai-iltana erikoisen näpistyksen.

Poliisi tiedottaa, että vuonna 1969 syntynyt helsinkiläismies varasti tikkurilaisesta liikkeestä voileivän piilottamalla sen takkinsa sisään. Tämän jälkeen mies poistui liikkeestä maksamatta.

Vartijat ottivat miehen kiinni liikkeen ulkopuolella. Erikoista tapauksessa on se, että miehellä taustallaan vuoden aikana jo 94 muutakin omaisuusrikosta tai sen yritystä.

Torstaina iltapäivällä puolestaan vuonna 1979 syntynyt vantaalaisnainen yritti varastaa elektroniikkatuotteita Koivukylässä sijaitsevasta liikkeestä. Hän kätki tuotteita laukkuunsa ja taskuunsa.Nainen ei suostunut luovuttamaan tuotteita takaisin myyjälle, jolloin vartija otti naisen kiinni liikkeen sisällä.

Nainen on tehnyt vuoden aikana 17 muutakin anastusrikosta.